Padaliai
Padaliai – kaimas Kaišiadorių rajono savivaldybėje, 7 km į šiaurės rytus nuo Stabintiškių, kairiajame Neries krante. Per Nerį plukdo Padalių-Čiobiškio keltas. Padalių (Padalijos) kaimo pušyne yra prancūzkapiai, toliau – Padalių senovės gyvenvietė, kurioje rasta mezolito–vėlyvojo neolito titnaginių radinių, III–V a. keramikos šukių, verpstukas. Kaimo laukuose rastas pentinis kirvis, ietigalis.